Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/22-12330/2 03.11.2022.godine

Na osnovu člana 18, 22, i 46 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), člana 2 i 4 Uredbe o naknadi troškova u postupku za pristup informacijama („Službeni list CG“, br.66/16 I 121/21), postupajući po zahtjevu NVO Mreže za afirmaciju nevladinog sektora – MANS, iz Podgorice broj 141653, zaveden kod ovog ministarstva pod brojem: 016-037/22-12330/1 od 18.10.2022.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informacijama, podnosioca zahtjeva NVO Mreže za afirmaciju nevladinog sektora – MANS, iz Podgorice broj 141653, zaveden kod ovog ministarstva pod brojem: 016-037/22-12330/1 od 18.10.2022.godine, i dozvoljava pristup informacijama, kao osnovan.

**II** Pristup predmetnim dokumentima ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Podnosilac zahtjeva se oslobađa naknade troškova postupka.

**IV** Žalba protiv ovog rješenja ne odlaže njegovo izvršenje.

**O b r a z l o ž e nj e**

Dana 18.10.2022.godine, ovom ministarstvu podnijet je zahtjev za slobodan pristup informacijama, podnosioca zahtjeva NVO Mreže za afirmaciju nevladinog sektora – MANS, iz Podgorice broj 141653, zaveden kod ovog ministarstva pod brojem: 016-037/22-12330/1 od 18.10.2022.godine, radi pristupa informaciji i to: ''Kopiji izvještaja o due diligence koji je Advokatska kancelarija Petrikić i partneri dostavila Ministarstvu održivog razvoja i turizmam a po osnovu Ugovora o pružanju usluga pravnog savjetnika koji je zaključen u novembru 2016.godine''.

Postupajući po zahtjevu, ovo ministarstvo je utvrdilo da se tražena informacija nalazi u njegovom posjedu i da ne postoje zakonska ograničenja za objelodanjivanje podataka, čime su se stekli uslovi za primjenu odredbe člana 30 stav 1 Zakona o slobodnom pristupu informacijama („Službeni list CG”, br. 44/12 i 30/17).

Navedenom odredbom, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 18 stranica A4 formata, i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 4 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se fotokopiranje informacije fromata A4 crno-bijeli ne naplaćuje za prvih 20 stranica, troškovi postupka određuju se u ukupnom iznosu od 2,00 € ,od čega na ime kopiranja stranice po utvrđenoj cijeni od 0,03 € po jednoj strani i na ime dostavljanja preporučenom pošiljkom 2,00 €, kojih se podnosilac zahtjeva oslobađa shodno članu 4 Uredbe o naknadi troškova u postupku za pristup informacijama („Službeni list CG“, br.66/16 i 121/21).

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **SEKRETARKA**

 **Dragana Jović**

**Dostavljeno:**

* Podnosiocu zahtjeva
* Agenciji za zaštitu ličnih podataka i

 slobodan pristup informacijama,Podgorica

 - u spise predmeta

 - a/a